钦定古今图书集成/明伦汇编/闺媛典/第307卷 > 皇清四十 > 朱高妻刘氏
## 钦定古今图书集成/明伦汇编/闺媛典/第307卷 > 皇清四十 > 朱高妻刘氏

按《南丰县志》：刘氏，朱高妻。高客死，刘年十八，舅谋嫁其媳以归子骸。刘悲不自胜，曰：“夫不幸，不终子职，舅姑年老，我去，孰得为侍养？况我有身，幸而生男，庶得以上继宗祧耳。” 未几，果生子，名之曰遗氏。勤苦纺绩，以养舅姑，抚遗孤成立。康熙甲辰，族党以闻，邑令表其庐。